TRUBB ปิดพุ่ง 10% ก่อนประกาศงบฯ Q1/64 ลุ้นกำไรโตแรงรับราคายางพุ่ง!
ราคาหุ้น TRUBB ปิดตลาดวันนี้ที่ระดับ 3 บาท ปรับตัวขึ้น 10% คาดนักลงทุนแห่ซื้อก่อนประกาศงบฯ Q1/64 ลุ้นกำไรโตแรงรับราคายางพุ่ง!
ราคาหุ้น TRUBB ปิดตลาดวันนี้ที่ระดับ 3 บาท ปรับตัวขึ้น 10% คาดนักลงทุนแห่ซื้อก่อนประกาศงบฯ Q1/64 ลุ้นกำไรโตแรงรับราคายางพุ่ง!
12 พ.ค. 2564

ผู้สื่อข่าวรายงานว่า ราคาหุ้นบริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB วันที่ 12 พ.ค.2564 ปิดตลาดวันนี้อยู่ที่ระดับ 3 บาท ปรับตัวขึ้น 0.28 บาท หรือ 10.29% สูงสุดที่ 3.06 บาท ต่ำสุดที่ 2.68 บาท ด้วยมูลค่าการซื้อขาย 591.36 ล้านบาท

โดยราคาหุ้น TRUBB ปรับตัวขึ้นอย่างมีนัยสำคัญ คาดการณ์ว่าเกิดจากการซื้อเก็งกำไรก่อนประกาศผลการดำเนินงานประจำไตรมาส 1/2564 ซึ่งคาดว่าจะออกมามีกำไรสุทธิโดดเด่น จากราคายางที่ปรับตัวสูงขึ้นจากความต้องการใช้ถุงมือยางในช่วงการระบาดของเชื้อไวรัสโควิด-19
ขณะที่ผลประกอบการปี 2563 ที่ผ่านมามีกำไรสุทธิ 24.16 ล้านบาท จากปี 2562 ขาดทุนสุทธิ 351.72 ล้านบาท
 